Spenglerov pohár 2012
Spenglerov pohár 2012 bol 86. ročník najstaršieho hokejového turnaja na svete, pravidelne konaného vo švajčiarskom Davose, ktorého oficiálny medzinárodný názov je Spengler cup. Turnaj sa konal v dňoch 26. – 31. decembra 2012 a počet účastníkov ako aj systém turnaja bol rovnaký ako v rokoch 2010 a 2011. O trofej bojovalo šesť tímov, z toho päť európskych klubových celkov a tzv. Team Canada, ktorý v minulých rokoch býval zložený predovšetkým z kanadských hráčov hrajúcich v Európe, v roku 2012 v dôsledku tzv. výluky v NHL za tento celok hrali aj hráči z klubov NHL.